
JURBARKO RAJONO SAVIVALDYBĖS TARYBA



SPRENDIMAS
DĖL JURBARKO RAJONO SAVIVALDYBĖS 2017 M. KOVO 30 D. SPRENDIMO 
NR. T2-78 „DĖL JURBARKO RAJONO SAVIVALDYBĖS TARYBOS VEIKLOS REGLAMENTO RENGIMO KOMISIJOS NUOSTATŲ PATVIRTINIMO“ PAKEITIMO

2026 m. spalio 13 d. Nr. TSP-318
Jurbarkas


Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Jurbarko rajono savivaldybės taryba nusprendžia:
Pakeisti Jurbarko rajono savivaldybės tarybos veiklos reglamento rengimo komisijos nuostatus, patvirtintus Jurbarko rajono savivaldybės tarybos 2017 m. kovo 30 d. sprendimu Nr. T2- 78 „Dėl Jurbarko rajono savivaldybės tarybos veiklos reglamento rengimo komisijos nuostatų patvirtinimo“, – 15 punktą išdėstyti taip:
„15. Komisijos sprendimai priimami Komisijos posėdyje atviru balsavimu posėdyje dalyvaujančių  Komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų „už“ gauta tiek pat, kiek „prieš“, taip pat kai balsų „už“ gauta tiek pat, kiek „prieš“ ir „susilaikiusių“ kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas. Jei balsuojant trečią kartą balsai vėl pasiskirsto po lygiai, laikoma, kad sprendimas nepriimtas. Komisijos narys, nesutinkantis su bendra Komisijos nuomone, gali pareikšti atskirąją nuomonę. Komisijos sprendimai bei atskiroji nuomonė įrašomi į Komisijos posėdžio protokolą.“
Šis sprendimas per vieną mėnesį nuo jo įteikimo dienos gali būti skundžiamas Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) Lietuvos  Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys,) arba per Lietuvos teismų elektroninių paslaugų portalą (https://e.teismas.lt) Lietuvos  Respublikos administracinių bylų teisenos įstatymo nustatyta tvarka

Savivaldybės meras

Derino: 
Administracijos direktorė R. Vančienė
Teisės ir civilinės metrikacijos skyriaus vedėja O. Sutkaitienė 
Tarybos posėdžių sekretorė D. Dačkauskaitė
Dokumentų ir viešųjų ryšių skyriaus vyr. specialistas A. Gvildys

Parengė
Dovilė Dačkauskaitė, tel. +370 655 19 367,  el. p.  dovile.dackauskaite@jurbarkas.lt

2026 m. spalio 13 d.
Jurbarkas

1. Parengto projekto tikslai ir uždaviniai.
Pakeisti Jurbarko rajono savivaldybės tarybos veiklos reglamento rengimo komisijos (toliau – Komisija) nuostatus.
2. Kaip šiuo metu yra sureguliuoti projekte aptarti klausimai.
Komisijos nuostatai keičiami atsižvelgiant į Lietuvos Respublikos vietos savivaldos įstatymo pasikeitimus.
Lietuvos Respublikos vietos savivaldos įstatymo 22 straipsnio 10 dalis reglamentuoja, kad ,,Savivaldybės tarybos komisijų posėdžiai yra teisėti, jeigu juose dalyvauja daugiau kaip pusė visų komisijos narių. Savivaldybės tarybos komisijų sprendimai priimami posėdyje dalyvaujančių komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas komisijos nuostatų nustatyta tvarka.“
Šiuo metu Komisijos nuostatų 15 p. nurodo, kad ,,Komisijos sprendimai priimami Komisijos posėdyje atviru balsavimu paprasta Komisijos narių balsų dauguma. Kai balsai pasiskirsto po lygiai, sprendimą lemia Komisijos pirmininko balsas. Komisijos narys, nesutinkantis su bendra Komisijos nuomone, gali pareikšti atskirąją nuomonę. Komisijos sprendimai bei atskiroji nuomonė įrašomi į Komisijos posėdžio protokolą.“
3. Kokių pozityvių rezultatų laukiama.
Bus įgyvendinti teisės aktų reikalavimai.
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenumatoma
5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Šiuo metu galioja Jurbarko rajono savivaldybės tarybos 2017 m. kovo 30 d. sprendimas Nr.  T2- 78 „Dėl Jurbarko rajono savivaldybės tarybos veiklos reglamento rengimo komisijos nuostatų patvirtinimo“. Priėmus projektą būtų pakeistas Jurbarko rajono savivaldybės tarybos 2017  m. kovo 30 d. sprendimas Nr. T2-78 „Dėl Jurbarko rajono savivaldybės tarybos veiklos reglamento rengimo komisijos nuostatų patvirtinimo“.
6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra
7. Ar reikalingas projekto antikorupcinis vertinimas.
Nereikalingas
8. Projekto iniciatorius, autorius ar autorių grupė.
Jurbarko rajono savivaldybės tarybos veiklos reglamento rengimo komisija
9. Kiti, autorių nuomone, reikalingi pagrindimai ir paaiškinimai.
Nėra
10. Sprendimas įteikiamas (kam ir kiek egz.).
Rengėjai

Parengė

Dovilė Dačkauskaitė

